Up-158/01
Natisni
Opravilna št.:
Up-158/01
Datum odločitve:
15. 10. 2002
ECLI:
ECLI:SI:USRS:2002:Up.158.01
Akt:
Ustavna pritožba A. A. zoper sklep Vrhovnega sodišča št. III Ips 84/2000 z dne 21. 2. 2001 v zvezi s sklepom Višjega sodišča v Ljubljani št. I Cpg 104/00 z dne 22. 2. 2000 ter sklepom Okrožnega sodišča v Ljubljani št. V Pg 30/98 z dne 27. 10. 1999
Izrek:
Ustavna pritožba A. A. zoper sklep Vrhovnega sodišča št. III Ips 84/2000 z dne 21. 2. 2001 v zvezi s sklepom Višjega sodišča v Ljubljani št. I Cpg 104/00 z dne 22. 2. 2000 ter sklepom Okrožnega sodišča v Ljubljani št. V Pg 30/98 z dne 27. 10. 1999 se ne sprejme.
Evidenčni stavek:
Ker očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
Geslo:
Nesprejem ustavne pritožbe, ker očitno ne gre za kršitev človekovih pravic ali temeljnih svoboščin.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 4. 2001
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21788
Up-158/01-10
5. 11. 2002
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 15. oktobra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Vrhovnega sodišča št. III Ips 84/2000 z dne 21. 2. 2001 v zvezi s sklepom Višjega sodišča v Ljubljani št. I Cpg 104/00 z dne 22. 2. 2000 ter sklepom Okrožnega sodišča v Ljubljani št. V Pg 30/98 z dne 27. 10. 1999 se ne sprejme.
Obrazložitev
1. Vrhovno sodišče je z izpodbijanim sklepom zavrglo revizijo pritožnika zoper sklep, s katerim je Višje sodišče zavrnilo pritožbo in potrdilo sklep sodišča prve stopnje, da se zavrže tožba za ugotovitev ničnosti sklepa skupščine gospodarske družbe. Vrhovno sodišče je ugotovilo, da se je postopek pred sodiščem prve stopnje zaključil že po uveljavitvi novega Zakona o pravdnem postopku (Uradni list RS, št. 27/99 - v nadaljevanju ZPP), zato je treba dopustnost revizije skladno s 498. členom ZPP presojati po določbah novega zakona. Po teh pa se izkaže, da revizija ni dopustna. V ustavni pritožbi pritožnica navaja, da gre za kršitev pravice do enakega varstva pravic po 22. členu Ustave. Meni, da je določba 498. člena ZPP, na kateri temelji izpodbijani sklep, neskladna z Ustavo.
2. Ustavno sodišče je iz ustavne pritožbe izločilo pobudo za oceno ustavnosti 498. člena ZPP. S sklepom št. U-I-21/02 z dne 12. 9. 2002 (Uradni list RS, št. 83/02) je Ustavno sodišče pobudo za oceno ustavnosti kot očitno neutemeljeno zavrnilo. Ker je določba 498. člena ZPP v skladu z Ustavo, odločitev sodišča o zavrženju revizije pa je, kar tudi za pritožnika ni sporno, v skladu s to določbo ZPP, z zavrženjem revizije niso mogle biti kršene človekove pravice ali temeljne svoboščine.
3. Ker očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
4. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger